Държавен вестник, бр. 106, 2024 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  106
ласно специализирана карта и координатен 
регистър, неразделна част от концесионния 
договор.
2.2. Площите, необходими за осъществяване 
на дейностите по концесията, извън добива.
3. Определя срок на концесията 10 годи­
ни. Началният срок на концесията е датата 
на влизане в сила на концесионния договор.
4. Концесионният договор влиза в сила от 
датата, на която са изпълнени едновременно 
следните условия:
4.1. Влизане в сила на решение по оцен­
ка на въздействието върху околната среда 
(ОВОС), с което се одобрява осъществяването 
на инвестиционното предложение за добив и 
първична преработка на подземни богатства 
от находището, или на решение, с което е 
преценено да не се извършва ОВОС, поста­
новено по реда на глава шеста от Закона за 
опазване на околната среда (ЗООС) и чл. 31 
от Закона за биологичното разнообразие (ЗБР).
4.2. Предоставяне на банковата гаранция 
по т. 9.1.1.
4.3. След провеждане на допълнително 
хидрогеоложко проучване и анализи, които 
да доказват по категоричен и недвусмислен 
начин, че няма възможност добивните дей­
ности да окажат негативно въздействие и да 
доведат пряко или косвено до:
4.3.1. влошаване на качеството, безопас­
ността и количеството на подземните води, 
добивани за питейно-битово водоснабдяване 
на населените места в региона;
4.3.2. увреждане или възпрепятстване 
дейността на водовземните съоръжения, из­
ползвани за питейно-битово водоснабдяване;
4.3.3. нарушаване на режимите на забрани, 
ограничения и ограничения при доказана 
необходимост в учредените санитарно-охра­
нителни зони (СОЗ).
4.4. При условие че при проучването се 
установят водовземни съоръжения за питей­
но-битово водоснабдяване без учредена СОЗ, 
да се извърши допълнително проучване и от 
концесионната площ да се изключат терито­
риите, които са необходими за опазване на 
водите от замърсяване, в радиус, не по-малък 
от един км около водовземните съоръжения.
5. До влизането в сила на концесионния до­
говор концесионерът има права на възложител 
на инвестиционно предложение по смисъла 
на Закона за опазване на околната среда.
6. Определя пряко за концесионер „Мин ин­
дъстри“ ЕООД, гр. Перник – приобретател на 
Удостоверение за търговско откритие № 0471 
от 6 август 2013 г., издадено от министъра на 
икономиката и енергетиката.
7. Концесията да се осъществява при след­
ните условия:
7.1. Добивът на подземното богатство по 
т. 1 се осъществява след:
7.1.1. съгласуване и/или одобряване от 
министъра на енергетиката на проектите и 
плановете по т. 8.2.3, изготвени въз основа на 
мерките и условията в решението по т. 4.1. 
Решението е приложение – неразделна част 
от проекта по т. 8.2.3.1;
7.1.2. съгласуване на цялостния работен 
проект за добив и първична преработка и 
на цялостния работен проект за ликвидация 
или консервация на миннодобивния обект и 
рекултивация на засегнатите земи с Агенция 
„Пътна инфраструктура“ и въз основа на 
разрешение, издадено по реда на чл. 26 от 
Закона за пътищата. 
7.2. При експлоатацията на подземните 
богатства да се спазват нормативните изи­
сквания, свързани с опазването на земните 
недра, околната среда, водите, човешкото 
здраве, защитените със закон територии и 
обекти, правата върху горските територии 
и земеделските земи, културните ценности, 
националната сигурност, отбраната на стра­
ната и обществения ред, пътищата и пътната 
инфраструктура от републиканската пътна 
мрежа.
7.3. Правата и задълженията по концесията 
да не се прехвърлят на трети лица освен с раз­
решение на Министерския съвет при условията 
и по реда на действащото законодателство.
7.4. При осъществяване на концесията и 
на свързаните с нея дейности концесионерът 
е длъжен:
7.4.1. да спазва изискванията за осигуряване 
на здравословни и безопасни условия на труд;
7.4.2. да не допуска наднормено натоварване 
със замърсители на околната среда на обектите, 
подлежащи на здравна защита съгласно § 1, т. 3 
от допълнителните разпоредби на Наредбата за 
условията и реда за извършване на оценка на 
въздействието върху околната среда, приета с 
Постановление № 59 на Министерския съвет 
от 2003 г. (ДВ, бр. 25 от 2003 г.), и да не пре­
дизвиква нарушаване на здравните изисквания 
за обектите с обществено предназначение по 
§ 1, т. 9 от допълнителните разпоредби на 
Закона за здравето;
7.4.3. да не нарушава режима на експ­
лоатация на санитарно-охранителните зони 
около водоизточниците и съоръженията за 
питейно-битово водоснабдяване и съоръжения 
за минерални води, използвани за лечебни, 
профилактични, питейни и хигиенни нужди, 
и да спазва мерките за подобряване състоя­
нието на водите и забраните и ограниченията 
в действащия План за управление на речните 
басейни (ПУРБ) за Западнобеломорския район;
7.4.4. да извършва всички дейности по 
предоставената концесия в съответствие с 
установените технически и технологични 
стандарти;
7.4.5. да не изгражда сгради и трайни 
съоръжения върху земята, на която или под 
която е находището на подземни богатства;